Centralna banka Bosne i Hercegovine

Centralna banka Bosne i Hercegovine je glavna institucija za održavanje monetarne stabilnosti u Bosni i Hercegovini koja funkcioniše po principu valutnog odbora (eng. currency board). Kao centralna banka osnovana je 20. juna 1997. godine Zakonom o Centralnoj banci koga je usvojila Parlamentarna skupština Bosne i Hercegovine, a u skladu sa Općim okvirnim sporazumom za mir u BiH. Počela je sa radom 11. augusta 1997. godine.

Guvernerka Centralne banke BiH je, od 3. januara 2024. dr. Jasmina Selimović.

 Ciljevi i zadaci 
lijevo|mini|Zgrada Centralne banke BiH.
Centralna banka Bosne i Hercegovine je zadužena za održavanje monetarne stabilnosti u skladu sa aranžmanom valutnog odbora, što znači da izdaje domaću valutu uz puno pokriće u slobodnim konvertibilnim deviznim sredstvima po fiksnom kursu (1 Konvertibilna marka (KM) = 0,51129 EUR). Centralna banka BiH također definiše i kontroliše provođenje monetarne politike Bosne i Hercegovine i upravlja službenim deviznim rezervama ostvarenim izdavanjem domaće valute. Uz ove aktivnosti, CBBH je odgovorna za održavanje platnih i obračunskih sistema i za kooridnaciju djelatnosti Agencija za bankarstvo entiteta Bosne i Hercegovine, koja su nadležna za izdavanje dozvola za rad i superviziju banaka . Centralna banka ulaže na svjetskom tržištu, dobitak se dijeli po entitetima srazmjerno osnivačkom kapitala.Pero Zelenika, "Uložili u zlato i izgubili 72,7 milijuna maraka" iz Oslobođenja,objavljeno 30. 7.2014;pristupljeno: 18.10.2014 

 Također pogledajte 
 Konvertibilna marka
 Privreda Bosne i Hercegovine

 Reference 

 Vanjski linkovi 

Službena stranica Centralne banke BiH

*
Kategorija:Institucije Bosne i Hercegovine
Kategorija:Banke u Bosni i Hercegovini
Kategorija:Bankarstvo u Bosni i Hercegovini
Kategorija:Privreda Bosne i Hercegovine
Bosna i Hercegovina